లక్ష్మీనరసింహాపురం (నందివాడ)

లక్ష్మీనరసింహాపురం, కృష్ణా జిల్లా నందివాడ మండలానికి చెందిన గ్రామం.

సమీప గ్రామాలు 
గుడివాడ, హనుమాన్ జంక్షన్, పెడన, ఏలూరు

సమీప మండలాలు 
గుడివాడ, పెదపారుపూడి, ఉంగుటూరు, బాపులపాడు.

గ్రామానికి రవాణా సౌకర్యాలు
వెంట్రప్రగడ, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 43 కి.మీ

గ్రామంలోని విద్యా సౌకర్యాలు

జిల్లా పరిషత్తు ఉన్నత పాఠశాల
విజయవాడలోని పటమటలంకలోని జిల్లా పరిషత్తు బాలికోన్నత పాఠశాలలో ఇటీవల జిల్లాస్థాయి సదరన్ ఇండియన్ సైన్స్ డ్రామా ఫెస్టివల్-2015 పోటీలను నిర్వహించారు. ఈ పోటెలలో ఈ పాఠశాల విద్యార్థులు ప్రదర్శించిన, "పాపం పంటచేలు" అను నాటిక ప్రథమస్థానం దక్కించుకున్నది. అక్టోబరు మొదటివారంలో నిర్వహించు రాష్ట్రస్థాయి పోటీలలో పాల్గొనుటకు వీరు అర్హత సంపాదించుకున్నారు. [2]

ఈ పాఠశాల ఆవరణలో, 2016,అక్టోబరు-6వతేదీ గురువారంనాడు చదువులతల్లి సరస్వతీదేవి విగ్రహాన్ని శాస్త్రోక్తంగా ప్రతిష్ఠించారు. ఈ విగ్రహాన్ని దాతలు శ్రీ కూన సత్యనారాయణ, శ్రీమతి జయశ్రీ దంపతులు, తవిటయ్య, సరస్వతి దంపతుల ఙాపకార్ధం అందజేసినారు. [3]

గ్రామానికి సాగు/త్రాగునీటి సౌకర్యం  
ఈ గ్రామంలో 40 ఎకరాల విస్తీర్ణంలో ఒక చెరువు ఉంది.

గ్రామ పంచాయతీ
ఈ గ్రామం ఇలపర్రు గ్రామానికి శివారు గ్రామం.

గ్రామంలోని దర్శనీయ ప్రదేశాలు/దేవాలయాలు
శ్రీ మద్విరాట్ పోతులూరి వీరబ్రహ్మేంద్రస్వామివారి ఆలయం:- ఈ పురాతన ఆలయం, చిన్నదిగా ఉండి, శిథిలావస్థకు చేరడంతో, భక్తులే పూనుని, నూతన ఆలయం నిర్మించారు. ఈ నూతన ఆలయంలో విగ్రహ పునః ప్రతిష్ఠ సందర్భంగా 2015,జూన్-12వ తేదీ శుక్రవారంనాడు, ఉదయం ప్రత్యేకపూజలు నిర్వహించారు. పెద్ద యెత్తున శాంతిహోమం నిర్వహించారు. అనంతరం శ్రీ వీరబ్రహ్మేంద్రస్వామి, గోవిందమాంబ, సిద్ధమూర్తి వారల విగ్రహప్రతిష్ఠా కార్యక్రమం, భక్తిశ్రద్ధలతో నిర్వహించారు. ఈ సందర్భంగా ఏర్పాటుచేసిన భక్తి భజన కార్యక్రమం భక్తులను ఆకట్టుకున్నది. అనంతరం మద్యాహ్నం భక్తులకు అన్నసంతర్పణ ఏర్పాటుచేసారు. ఈ కార్యక్రమానికి భక్తులు, ఈ గ్రామంనుండియేగాక, చుట్టుప్రక్కల గ్రామాలనుండి గూడా, అధికసంఖ్యలో విచ్చేసి, స్వామివారలను దర్శించుకొని, తీర్ధప్రసాదాలను స్వీకరించారు. [1]

గ్రామంలో ప్రధాన పంటలు
వరి, అపరాలు, కాయగూరలు

గ్రామంలో ప్రధాన వృత్తులు
వ్యవసాయం, వ్యవసాయాదారిత వృత్తులు

వెలుపలి లింకులు
[1] ఈనాడు అమరావతి; 2015,జూన్-13; 29వపేజీ.
[2] ఈనాడు అమరావతి; 2015,ఆగష్టు-27; 7వపేజీ.[3] ఈనాడు అమరావతి/గుడివాడ; 2016,అక్టోబరు-7; 1వపేజీ.